
INSTRUCCIONS PEL JOC: CORONADOBBLE

Abans de jugar-hi, t’hauràs de posar d’acord amb els teus companys i companyes sobre com anomenar els diferents símbols. Òbviament, depenent de l’edat dels participants, algunes paraules poden ser més o menys difícils, de manera que cadascú s’ho pot adaptar a la seva manera. Així mateix, també pot ser útil per a l’aprenentatge i aproximació de moltes de les paraules que tant s’estan fent servir en els mitjans de comunicació i/o en les converses quotidianes d’algunes famílies en les seves llars. De totes maneres, et deixo un llistat orientatiu del vocabulari que hi apareix: 
1. Coronavirus (COVID-19). 

2. Metge. 

3. Metgessa. 

4. Infermer. 

5. Infermera. 

6. Mascareta. 

7. Casa.  

8. Pulmons. 

9. Vacuna. 

10. Carrers buits. 

11. Llit d’hospital. 

12. Nen malalt. 

13. Nena malalta. 

14. Escola tancada. 

15. Fonendoscopi/Estetoscopi/ “Fonendo”.  
16. Joc de taula.

17. Rentar mans. 

18. Cèl·lules respiratòries. 

19. “Teletreball”/ Treball a distància. 

20. Hospital.

21. Família. 

22. Sabó. 

23. “Workout”. 

24. Gos. 

25. Xarop. 

26. Tossir/ Estossegar. 

27. Corona. 

28. Música. 

29. Pintura / Arts plàstiques. 

30. Ulleres protectores. 

31. Guants. 

Objectiu del joc: 
· Trobar l’únic objecte/cosa/persona/element que es repeteix entre dues cartes. 

Com es juga?
El joc pot tenir cinc variants diferents:
· Torre infernal: tots els jugadors posen la seva carta cara amunt a la vegada. Has de ser el més ràpid en trobar el símbol i idèntic entre la teva carta i la primera carta de la torre. El primer jugador que ho aconsegueixi, anomenarà el símbol en veu alta, agafarà la carta de la torre i la posarà sobre la seva carta. Al fer això, hi haurà una nova carta de referència en la torre. La partida continua fins que totes les cartes de la torre hagin sigut recuperades. 

· El fossat: reparteix totes les cartes, una a una, entre tots els jugadors, començant pel guanyador del joc anterior. Deixa la última carta cara amunt al centre de la taula. Cada jugador barrejarà les seves cartes i formarà una baralla que posarà davant seu cara avall. L’objectiu és ser el més ràpid en descartar totes les cartes. 

· Patata calenta: a cada ronda, reparteix una carta cara avall a cada jugador. Deixa les cartes restants a un costat de la taula, per a la següent rondes. L’objectiu és ser el més ràpid en descartar la carta de les seves mans. 

· A per totes: A cada ronda es posa una carta cara amunt, al centre de la taula. Després col·loca cara avall al voltant d’aquesta carta tantes cartes com jugadors hi hagi. Deixa les cartes restants a un costat de la taula per a les següents rondes. L’objectiu és aconseguir el màxim nombre de cartes sent més ràpid que la resta de jugadors. 
· Regal enverinat: reparteix una carta cara avall a cada jugador. Forma una pila amb les cartes restants i posa-la cara amunt, al centre de la taula. L’objectiu és ser el jugador amb menor nombre de cartes quan el joc acabi. 
També comentar-te que, com que el joc original té 55 cartes i aquest en té 30, he pensat una sisena variant. En aquesta nova modalitat, es pot imprimir el joc dues vegades i això farà que, potser, surti una carta igual (del tot idèntica en relació tots els elements) en algun moment. Si això passa, qui ho vegi primer, ha d’exclamar: “CORONAVIRUS”.  De manera que aquest participant podrà deixar o agafar totes les cartes d’aquella ronda (depenent de la modalitat del joc) i beneficiar-se en termes de puntuació del fet d’haver-se adonat que dues cartes eren iguals.
